cyanic-selkie/wikianc huggingface dataset:
Järvien kunnostus
Yleistä
left|290px|Särkikalojen tehokalastus
Vuosittain kunnostetaan muutamia kymmeniä järviä. Järvien kunnostustoimenpiteitä aiheuttavat eniten järvien mataluus, umpeenkasvu ja rehevöityminen. Suomessa kunnostustoimenpiteet ovat keskittyneet suurimmaksi osaksi reheviin järviin, sillä järven sisäisen kuormituksen ja hajakuormituksen seurauksena leväkukintojen määrä on pysynyt runsaana. Järvien kunnostusmenetelmiä on useita ja ne jaetaan biologisiin, kemiallisiin ja mekaanisiin menetelmiin. Menetelmät tukevat toisiaan ja niitä käytetään useampia saman kohteen kunnostamisessa, sillä kunnostustarve voi olla erilainen järven eri osissa. Järven kunnostaminen saattaa kestää jopa kymmeniä vuosia, riippuen kunnostustoimenpiteistä. Yleisempiä Suomessa käytettyjä kunnostusmenetelmiä ovat esimerkiksi vesikasvillisuuden niitto ja vedenpinnan nostaminen. Viime vuosien aikana yksi suosituimmista menetelmistä on ollut särkikalojen tehokalastus (= biomanipulaatio, ravintoketjukunnostus).
Lintuvesien kunnostus
Järvien kunnostuksen tavoitteet ovat vaihdelleet virkistyskäyttöä, veneilyä ja kalastusta palvelevasta kunnostuksesta lintuvesien kunnostukseen. Kunnostuksen mentelmät vaihtelevat tavoitteiden mukaan, ja eri tavoitteet voivat olla keskenään ristiriitaisia. Viime vuosina järvien, koskeikkojen ja muiden vesistöjen kunnostuksessa on painotettu lintuvesien kunnostusta. Lintuvedet, kuten luontaisesti rehevät matalat järvet, lammet ja lahdet sekä muut kosteikot ovat linnuille erityisen tärkeitä elinympäristöjä. Sen lisäksi, että lintuvesillä pesii runsaasti vesi- ja rantalintuja, ne ovat vesilintujen, kahlaajien ja varpuslintujen elintärkeitä muutonaikaisia levähdys- ja ruokailualueita. Noin puolet Suomen vesilintulajeista ja kahlaajista on arvioitu uhanalaisiksi. Useat lajit kärsivät erityisesti vesien rehevöitymisestä, umpeenkasvusta ja ravintokilpailusta kalojen kanssa. Monilla lintuvesillä ei ole vuosikymmeniin tehty mitään hoitotoimia. Myös rahoitus lintuvesien kunnostukseen on ollut riittämätöntä. Vuonna 2020 Suomessa käynnistettiin kymmenvuotinen HELMI-elinympäristöohjelma, jonka tärkeänä osana ovat lintuvesien ja perinneympäristöjen, kuten rantaniittyjen kunnostus ja hoito. Kuluvan hallituskauden aikana hankkeessa on tavoitteena kunnostaa 80 arvokasta lintuvettä.
Aksel Hennie
Vuonna 2005 Hennie sai parhaan ohjauksen Amanda-palkinnon elokuvasta Uno.
Järvien kunnostus
Lintuvesien kunnostus
Toimiviksi lintuveden kunnostusmenetelmiksi ovat osoittautuneet muun muassa veden pinnan nosto, rannat avoimina pitävä laidunnus, niitot, ruoppaukset sekä maan pintakerroksen kuoriminen ja vesiraja-alueiden äestäminen. Myös hoitokalastuksella, jonka tavoitteena on vähentää särkikalojen ja kasvattaa  petokalojen osuutta järvessä, voidaan saada nopeasti hyviä tuloksia. Esimerkiksi Lempäälän Ahtialanjärvellä tehokkaiksi keinoiksi linnuston auttamiseksi ovat osoittautuneet tekopesien ja -karien rakentaminen.
Kunnostustarpeen määrittäminen
Ennen kuin kunnostustoimenpiteet aloitetaan, järven kunnostustarpeen määrittämiseksi on tarpeellista selvittää järven tilaa muuttavat ja järven tilaan vaikuttavat tekijät. Veden laadun seuranta on tärkeää ja jos järvi sijoittuu vesien käyttökelpoisuuden luokittelussa tyydyttävään tai sitä huonompaan luokkaan, on järven kunnostustoimenpiteiden aloittaminen perusteltua. Seuraamalla veden laatua saadaan myös tietoa järven kuormituksen lähteistä. Ennen toimenpiteitä on myös hyvä määrittää järven kuormituksen alkuperä ja taso sekä järven kuormituksensietokyky. Järven kunnostustoimenpiteiden vaikutukset kasvillisuuteen ja veden tilaan jäävät helposti tilapäisiksi, jos hajakuormitusta ei oteta kunnostuksessa huomioon eikä kuormitusta saada pienenemään. Jos hajakuormitus on saatu laskemaan, mutta levähaitat ovat yhä ongelmana, niin tällöin ensisijaiset hoitotoimenpiteet ovat ne, jotka vähentävät järven sisäistä kuormitusta. Lisäksi ennen järven kunnostamista on hyvä selvittää sosiaaliset ja ekonomiset asiat, sillä eri ihmisryhmät saattavat kokea järven kunnostustarvetta eri tavoin. Järven kunnostamisessa on pyrittävä mahdollisimman tasapuoliseen eri tahojen näkemysten huomioimiseen ja kunnostuksessa on noudatettava rauhoitus- ja suojelumääräyksiä.
Kunnostusmenetelmän valinta
Tärkeä osa järven kunnostuksen suunnittelua on sopivien kunnostusmenetelmien valinta. Suurimmassa osassa kunnostustapauksissa eri kunnostustoimenpiteiden yhdistelmä tuo parhaan ratkaisun järven ongelmiin. Parhaimpaan lopputulokseen päästään toteuttamalla toimenpideyhdistelmiä, joissa alennetaan järven sisäistä ja ulkoista kuormitusta. Tärkeintä kunnostusmenetelmän valinnassa on huomioida järven lähtötiedot, kunnostuksen tavoitteet ja resurssit.
Luettelo pikkuplaneetoista: 203001–204000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 203001:stä ja päättyen 204000:een. Kokonaisen luettelon löytää katsomalla Luettelo pikkuplaneetoista.
Opuntian Lokris
pienoiskuva|[[Lokris|Lokriin alueet, Opuntian ja Epiknemidian Lokris idempänä.]] Opuntian Lokris (Opuntialainen Lokris, Opuntia; ) eli Itäinen Lokris oli antiikin Kreikan maakunta. Se käsitti kahteen osaan jakautuneen Lokriin itäisen osan. Opuntian Lokriin läntisin osa tunnettiin myös nimellä Epiknemidian Lokris (Epiknemidialainen Lokris, ).
Maantiede
Opuntian Lokris käsitti kapean rannikkokaistaleen Pohjoisen Euboianlahden rannalla Boiotian pohjoispuolella, vastapäätä Euboian saarta. Se ulottui Thermopylain rannikkokaistaleelta Kefissos-joen suulle. Alueen pohjoisin kaupunki oli Alponos, joka sijaitsi Thessaliaan luetun Maliin rajalla, ja eteläisin kaupunki Larymna, joka kuului myöhemmin hellenistisellä kaudella Boiotiaan.
Koko kyseinen alue ei kuulunut lokrislaisille, vaan sen katkaisi kapea Fokiin kaistale, joka ulottui Pohjoisen Euboianlahden rantaan ja jossa sijaitsi Dafnuksen satamakaupunki. Dafnuksen ja sen läheisen Alopen pohjoispuolinen itäisen Lokriin alue tunnettiin nimellä Epiknemidian Lokris, mikä oli peräisin Knemis-vuoren nimestä. Näiden kaupunkien eteläpuolinen alue puolestaan tunnettiin varsinaisena Opuntian Lokriina, ja se sai nimensä alueen tärkeimmästä kaupungista Opuksesta. Opuksen kohdalla rannikolla sijaitsi Opuntianlahti ja edustalla Atalanten saari. Antiikin lähteistä tunnetaan myös kolmas alueen nimitys, Hypoknemidian Lokris, joka vaikuttaa olleen jonkinlainen synonyymi koko Opuntian Lokriille, Epiknemidian Lokris mukaan lukien, poliittisena liittona.
Alueen tasangot olivat yhteyksissä toisiinsa, mutta tärkein yhteys kulki meritse, sillä pääosa alueen kaupungeista sijaitsi rannikolla tai lähellä sitä. Lännessä itäisen Lokriin erotti Fokiista ja Boiotiasta vuorijono, joka sai alkunsa Oita-vuorelta ja kulki rannikon suuntaisesti. Vuorijonon pohjoisin osa eli Knemis-vuori erotti Epiknemidian Lokriin Fokiista ja Kefissos-joen ylemmästä laaksosta. Vuorijonon eteläosa oli matalampi ja erotti Opuntian Lokriin Boiotian koillisosasta. Alueen merkittävimmät joet olivat Boagrios eli Manes, joka sai alkunsa Knemis-vuorelta ja laski mereen Skarfeian ja Thronionin välillä, sekä Platanios, joka laski mereen lähellä Boiotian rajaa. Lokriin aluetta kuvataan hedelmälliseksi.
Vuoristossa oli kolme merkittävää solaa, jotka toimivat kulkuteinä Fokiin suuntaan. Yksi johti Epiknemidian Lokriista Teithronioniin ja Kefissoksen ylempään laaksoon Kallidromos- ja Knemis-vuorten välistä. Toinen johti Knemis-vuoren läpi Elateiaan ja kolmas Opuksesta Hyampoliihin ja edelleen Abaihin ja Boiotian Orkhomenokseen.
Polikset
Koko itäisen Lokriin polikset eli kaupunkivaltiot varsinainen Opuntian Lokris ja Epiknemidian Lokris mukaan lukien olivat:
Muut kaupungit
Itäisen Lokriin muita kaupunkeja tai asutuksia klassisen antiikin aikaan olivat:
Historia
pienoiskuva|200px|Opuntian Lokriin lyömä hopeastateeri, n. 380–360 eaa. Kuvituksessa [[Aias (Oileuksen poika)|Aias, Oileuksen poika.]]
Itäistä Lokrista asuttaneet lokrien heimot tunnettiin nimillä (Lokroi) Opūntioi ja (Lokroi) Epiknēmidioi, mistä olivat peräisin alueen kahden osan nimet. Varhaisin maininta itäisistä lokreista on Homeroksen Iliaassa, jonka laivaluettelossa lokrien kuvataan osallistuneen Troijan sotaan neljälläkymmenellä laivalla Aiaan, Oileuksen pojan johdolla. Heidän asutuksikseen tuohon aikaan mainitaan Kynos, Opoeis, Kalliaros, Bessa, Skarfe, Augeiai, Tarfa ja Thronion.
Kreikkalaisen perinteen mukaan Opuntian Lokriista tulleet asuttivat lännempänä Korintinlahden rannalla sijainneen Ozolian Lokriin perustamalla sen kaupungit siirtokunnikseen. Opuntian Lokriista tulleet perustivat myös Suur-Kreikassa nykyisen Italian eteläosassa sijainneen Lokroi Epizefyrioin (Lokroi, Locri), joka sai näin nimensä Lokriin mukaan.
Persialaissodissa vuonna 480 eaa. Opuntian lokrislaiset taistelivat yhdessä Leonidaan johtamien spartalaisten kanssa Thermopylain taistelussa. Lokrislaiset osallistuivat sotaan myös seitsemällä laivalla. Peloponnesolaissodassa lokrislaiset taistelivat Spartan puolella.
Opuntian Lokris jakaantui kahtia ilmeisesti kolmannen pyhän sodan aikaan 356–346 eaa., jolloin fokislaiset valtasivat sen alueeseen siihen saakka kuuluneen Dafnuksen. Sen enempää Homeros kuin myöhemmin Herodotos, Thukydides tai Polybioskaan eivät kuitenkaan erottele Opuntian Lokrista ja Epiknemidian Lokrista toisistaan. Opusta pidettiin aina koko alueen keskuksena, ja siksi aluetta kutsuttiin Opuntian Lokriiksi tai vain Lokriiksi. Jopa Strabon, jolta erottelu itäisen Lokriin alueiden väliltä on ensisijaisesti peräisin, kutsuu Opusta joskus Epiknemidian Lokriin keskukseksi; samoin tekevät myös Plinius vanhempi ja Stefanos Byzantionlainen.
Alkippe
Alkippe oli kreikkalaisessa mytologiassa usean eri naishahmon nimi:
Moselle Open
Moselle Open on syyskuussa Metzissä, Ranskassa järjestettävä miesten tennisturnaus. Turnaus järjestettiin ensimmäisen kerran vuonna 2003. Turnaus pelataan Arènes de Metzissä ja se kuuluu ATP World Tour 250 -sarjaan.
C. E. F. Weyse
thumb|C. E. F. Weyse Christoph Ernst Friedrich Weyse (5. maaliskuuta 1774 – 8. lokakuuta 1842) oli saksalaissyntyinen tanskalainen säveltäjä. Hän asui Tanskassa vuodesta 1789 ja opiskeli Kööpenhaminassa musiikin teoriaa J. A. P. Schulzin johdolla. Weyse toimi myös urkurina, ja häntä arvostettiin improvisointitaitonsa ansiosta.
Sävellyksiä
Weyse tuotanto on pääosin melodioiltaan yksinkertaisia säkeistölauluja. Niissä on virikkeitä oppi-isänsä Schulzin ja Mozartin tuotannosta sekä tanskalaisista kansansävelmistä. C. E. F. Weyse sävelsi noin sata yksinlaulua tunnettujen runoilijoiden, kuten Adam Oehlenschlägerin, Bernhard Severin Ingemannin, Nikolai Frederik Severin Grundtvigin, Johan Ludvig Heibergin ja Christian Wintherin runoihin. Erityisen tunnetuksi ovat tulleet Ingemannin runoihin sävelletyt kokoelmat vuosina 1837 ja 1838 ilmestyneet Morgensange for Børn ja Syv Aftensange, joiden lauluja lauletaan usein myös virsinä. Weyse sävelsi myös singspielejä, kuten Sovedrikken (Oehlenschlæger 1809) ja Et Eventyr i Rosenborg Have (J.L.Heiberg 1827).
Kirjallisuusvuosi 2002
Kirjallisuusvuosi 2002 käsittelee vuoden 2002 tärkeitä kirjallisuuden tapahtumia, uutisia ja julkistuksia.
Ray Evans
Raymond Bernard Evans (4. helmikuuta 1915 – 15. helmikuuta 2007) oli yhdysvaltalainen lauluntekijä.
Evansilla oli 60 vuoden yhteistyö elokuvasäveltäjä Jay Livingstonin kanssa. Kaksikon tekemiä kappaleita ovat muun muassa Mona Lisa ja Buttons and Bows, sen lisäksi kaksikko teki muun muassa tunnusmusiikin Bonanzaan. Ray Evansin kuuluisin laulu on kuitenkin Que Sera, Sera (laulettu suomeksi nimellä Kenpä tietäis sen), jonka Doris Day lauloi elokuvassa Mies, joka tiesi liikaa. Tunnettu joululaulu Silver Bells on myös Evansin ja Livingstonin käsialaa.
Ray Evans ja Jay Livingston voittivat urallaan kolme kertaa Oscarin parhaasta laulusta, vuosina 1948, 1950 ja 1956.
Loimaan seurakunta
thumb|Vuonna 1837 valmistuneen [[Kanta-Loimaan kirkko|Kanta-Loimaan kirkon alttari. Kirkko on seurakunnan pääkirkko.]] thumb|[[Loimaan Kaupunginkirkko. Reino Lukanderin suunnittelema vaalea tiilikirkko valmistui 1973 kaupungin keskustaan Turuntien varrelle.]] Loimaan seurakunta on evankelis-luterilainen seurakunta Varsinais-Suomessa. Se kuuluu Turun arkkihiippakuntaan. Seurakunnalla on jäseniä 13 968 (noin 85 % kaupungin väkiluvusta) ja työntekijöitä noin 35.
Historia
Ensimmäiset kirjalliset maininnat Loimaan seurakunnasta ovat vuodelta 1439, mutta seurakunta on ilmeisesti ollut olemassa jo 1420-luvulla. Seurakunnan ikää kuitenkin lasketaan vuoden 1439 maininnoista.
Ajan mittaan niin sanotusta Suur-Loimaasta irtautui pienempiä seurakuntia niin, että vuodesta 1931 vuoteen 2000 alueella toimi viisi seurakuntaa: Alastaron, Kanta-Loimaan, Mellilän ja Metsämaan seurakunnat sekä Loimaan kaupunkiseurakunta (vuoteen 1968 kauppalaseurakunta). Näistä Loimaan maalaiskunnan (vuodesta 1978 Loimaan kunnan) alueella toimineet Kanta-Loimaan ja Metsämaan seurakunnat muodostivat seurakuntayhtymän.
Loimaan seurakunta nimenä otettiin uudelleen käyttöön vuoden 2005 alussa, Kanta-Loimaan ja Loimaan kaupunkiseurakunnan yhdistyessä, samalla kun Loimaan kunta yhdistyi Loimaan kaupungin kanssa. Vuonna 2009 Alastaron ja Mellilän seurakunnat liittyivät Loimaan seurakuntaan kuntaliitoksen johdosta. Tällöin Loimaan seurakuntaan perustettiin Alastaron ja Mellilän kappeliseurakunnat. Metsämaan seurakunta oli liittynyt kappeliseurakunnaksi Kanta-Loimaan seurakuntaan vuonna 2000, ja säilytti asemansa myös myöhemmissä liitoksissa.
Kirkkoherrat
Vuonna 2005 ensimmäiseksi kirkkoherraksi siirrettiin seurakunnan perustamisen yhteydessä entisen kaupunkiseurakunnan kirkkoherra Matti Taatila. Taatila jäi eläkkeelle vuonna 2007 ja kirkkoherraksi valittiin aiemmin Kanta-Loimaan seurakunnan kirkkoherrana toiminut Oiva Alanen. Vuonna 2014 eläkkeelle siirtyneen Alasen seuraajana aloitti 1. tammikuuta 2015 entinen Pöytyän kirkkoherra Rikhard (Riku) Laukkanen. Ensimmäistä kertaa Loimaan seurakunnan historiassa valinnan teki kirkkovaltuusto välillisellä vaalilla, suoran kansanvaalin sijaan.
Kirkot ja muut rakennukset
Seurakuntataloja on Alastarolla, Hirvikoskella ja Mellilässä. Seurakunnan virasto ja taloustoimisto sijaitsevat Kaupunginkirkolla.
Bautzenin taistelu
Bautzenin taistelu on Bautzenissa ja sen lähialueilla 21.–30. huhtikuuta 1945 käyty panssaritaistelu, jota pidetään viimeisenä merkittävänä Saksan edes osittain voittamana panssaritaisteluna toisessa maailmansodassa. Taistelun lopputuloksesta on kuitenkin ristiriitaisia tietoja, yleisesti sen todetaan kuitenkin päättyneen Neuvostoliiton ja Puolan voittoon.
HMS Crispin (R68)
HMS Crispin (viirinumero R68) oli Britannian kuninkaallisen laivaston Cr-luokan hävittäjä.
Valmistus
Alus tilattiin J. Samuel White and Companyltä Cowesista Isle of Wightilta, missä köli laskettiin 1. helmikuuta 1944. Alus laskettiin vesille 23. kesäkuuta 1945 ja valmistui 10. heinäkuuta 1946.
Palvelus
Alus siirrettiin 1954 reserviin ja myytiin 1958 Pakistanille, joka liitti sen laivastoonsa nimellä Jahangir.
12 tuolia
12 tuolia on Leonid Gaidain ohjaama neuvostoliittolainen komediaelokuva vuodelta 1971. Sen käsikirjoituksen laativat yhdessä ohjaaja ja Vladlen Bahnov, ja tarina perustuu Ilja Ilfin ja Jevgeni Petrovin veijariromaaniin Kaksitoista tuolia. Pääosia näyttelevät Sergei Filippov ja Artšil Gomiašvili.
Juoni
Yli kaksi ja puoli tuntia kestävä farssimainen, mykkäelokuvankin keinoja käyttävä tarina kertoo 1920-luvun Neuvostoliitossa elävästä huijari Ostap Benderistä, joka pettää ihmisiä hyötyäkseen. Entinen aatelismies Vorobjaninov kuulee anoppinsa piilottaneen sukunsa omistamia jalokiviä bolševikeilta yhteen kahdestatoista ruokasalin tuolista. Tuolit on myyty pois, ja niin Vorobjaninov pestaa huijari Benderin kanssaan etsimään tuota yhtä tuolia.
Vastaanotto
Elokuvasta tuli valtavan suosittu kotimaassaan Neuvostoliitossa, ja siitä on jäänyt kansan suussa elämään monta repliikkiä. Suomessa 12 tuolia tuotiin ensi-iltaan 10. maaliskuuta 1972 ja se sai 12 674 teatterikatsojaa, millä se sijoittuu ensi-iltavuotensa 282 uutuuselokuvasta sijalle 153. Vuoden 1988 televisioesityksen alla Helsingin Sanomien Mikael Fränti pitää elokuvaa hersyvänä veijaritarinana ja hyvänä satiirina ahneudesta, mutta sanoo ohjaaja Gaidain sortuvan hänelle ominaiseen tyypittelyyn, liioitteluun ja kikkailuun. Fränti moittii myös elokuvan liiallista pituutta.
Aiempi Hollywood-versio
Yhdysvaltalainen komediaohjaaja Mel Brooks teki Kaksitoista tuolia -romaanista vain vuotta Gaidaita aiemmin elokuvasovituksen 12 pallia eli kevät koittaa anopille (1970).
Viktor Maltsev
Viktor Fjodorovitš Maltsev (22. kesäkuuta 1917 – 1. lokakuuta 2003) oli neuvostoliittolainen diplomaatti, joka toimi suurlähettiläänä Tukholmassa vuosina 1967–1971, Helsingissä 1971–1973 ja New Delhissä 1974–1977.
Maltsev vastusti jyrkästi Suomen EEC-sopimuksen solmimista, mutta hän toimi myös viestinviejänä neuvostojohdon suuntaan Kekkosen perustellessa sopimuksen tarpeellisuutta Suomen etujen kannalta.
Georgi Farafonov
Georgi Nikolajevitš Farafonov (1919–1993) oli neuvostoliittolainen diplomaatti, joka toimi lähetystöneuvoksena Tukholman suurlähetystössä vuosina 1961–1963 ja ministerineuvoksena Helsingin suurlähetystössä 1966–1972. Ulkoasiainministeriön (MID) virkamies 1963–1966 ja MID:n johtavissa tehtävissä vuodesta 1972.
Majajärvi
Majajärvi voi tarkoittaa seuraavia:
Kissavideoita
Kissavideoita on Maija Vilkkumaan kappale, joka julkaistiin 11. syyskuuta 2015 toisena singlenä hänen seitsemänneltä studioalbumiltaan Aja!. Se nousi Suomen virallisen latauslistan sijalle 26 ja radiosoittolistan sijalle 74.
Kappaleeseen tehtiin musiikkivideo, ja sen on ohjannut Aino Suni.
Raimo Jyväsjärvi
Raimo Kalervo Jyväsjärvi (s. 12. helmikuuta 1956 Mänttä) on suomalainen kenraaliluutnantti evp. Hän on toiminut vuoden 2016 alusta Puolustusministeriössä resurssipoliittisen osaston ylijohtajana. Hän seurasi tehtävässä Jukka Juustia.
Sotilasuransa aikana Jyväsjärvi toimi muun muassa Suomen puolustusvoimien sotatalouspäällikkönä heinäkuun 2014 alusta vuoden 2015 loppuun palveluspaikkanaan Puolustusvoimain pääesikunta. Vuosina 2011–2014 Hän toimi maavoimien komentajana. Hän seurasi tehtävässä eläkkeelle siirtynyttä kenraaliluutnantti Ilkka Asparaa 1. heinäkuuta 2011. Häntä seurasi maavoimien komentajana Seppo Toivonen.
Jyväsjärvi siirtyi reserviin vuoden 2015 lopussa.
Ura
Jyväsjärvi valmistui Kadettikoulun kenttätykistölinjalta vuonna 1979 ja ylennettiin yliluutnantiksi vuonna 1981.
Jyväsjärvi on toiminut aiemmin muun muassa seuraavissa tehtävissä:
Vuonna 2009 Jyväsjärvi ylennettiin kenraalimajuriksi ja kesäkuussa 2011 kenraaliluutnantiksi.
Profeetta Elian kirkko (Thessaloniki)
Profeetta Elian kirkko on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Sugawara no Michizane
thumb|Sugawara no Michizane Sugawara no Michizane (菅原道真, 845–903) oli japanilainen runoilija, oppinut ja poliitikko. Hän oli lapsinero, joka kutsuttiin hoviin, vaikka hänellä ei ollut ylhäistä syntyperää. Muu hoviväki kadehti Michizanea, ja häntä syytettiin vehkeilystä hallitsijaa vastaan. Michizane alennettiin pikkuvirkamieheksi. Hän kuoli sairauteen kaksi vuotta myöhemmin.
Profeetta Elian kirkko (Thessaloniki)
Kirkko on rakennettu 1300-luvun jälkimmäisellä puoliskolla varhaisempien bysanttilaisen ajan rakennusten paikalle niiden tuhouduttua vuonna 1342. Se on kunnostettu vuosina 1956–1961. Kirkko sijaitsee kukkulalla Thessalonikin Áno Pólissa (Yläkaupunki). Ristinmuotoinen, kupolilla varustettu kirkko on rakennettu athosvuoren kirkkojen tyyliin ja sen koristelussa on muun muassa serbialaisen koulukunnan ikonografian vaikutteita.
Sugawara no Michizane
Sugawara toimi muun muassa ministerinä ja opetti Keisarillisessa yliopistossa Kiinan kirjallisuutta. Hänet karkotettiin 901 nimelliseen virkaan Kyushun apulaiskuvernööriksi. Hän kirjoitti lähinnä kiinankielistä runoutta ja proosaa mutta myös tankarunoja. Lisäksi hän oli kalligrafi.
Suomennettuja runoja
Suomennettuja runoja teoksessa Suomennettuja runoja myös teoksessa: Tuomas Anhava, Kevään kukat, syksyn kuu, Helsinki: Suuri suomalainen kirjakerho 1982 ISBN 951-643-674-9 Otava 2000 ISBN 951-1-16652-2
Olga Danilović
Olga Danilović (s. 23. tammikuuta 2001 Belgrad) on serbialainen tennispelaaja. Hän on sijoittunut parhaimmillaan kaksinpelissä WTA-listan sijalle 253 huhtikuussa 2018. Hän on voittanut urallaan kolme ITF-turnausta kaksinpelissä. Junioreiden maailmanlistalla hän on ollut parhaimmillaan viidentenä tammikuussa 2018.
Suzuki Jimny
Suzuki Jimny on japanilaisen Suzukin pieni nelivetoinen maastoauto, jonka ensimmäinen sukupolvi tuotiin markkinoille vuonna 1970. Jimnyn konseptina on ollut tarjota aidosti maastokelpoinen auto edullisella hinnalla. Malli on uudistunut tavanomaisia henkilöautoja harvemmin: kolmatta sukupolvea valmistettiin 20 vuotta, kunnes vuonna 2018 julkistettiin auton neljäs sukupolvi. Alusta asti Jimnyssä on ollut erillinen tikapuurunko, kytkettävä neliveto ja alennusvaihde. Vuodesta 2021 Jimnyä myydään Euroopassa vain kaksipaikkaisena pakettiautona, koska malli ei yltänyt henkilöautoilta vaadittaviin EU:n päästörajoihin.
1. sukupolvi
Vuonna 1970 esitelty Jimny oli Suzukin ensimmäinen nelivetoinen automalli. Japanissa Kei-autoksi luokiteltu Jimny oli varustettu 360 kuutiosenttimetrin ilmajäähdytteisellä, kaksisylinterisellä kaksitahtimoottorilla, jota Suzuki käytti myös moottoripyörissään. Jeepin tavoin Jimnyssä oli kaksi vaihteistoa, toinen taka-akselia käyttävä synkronoitu neliportainen ja toinen etuakselia käyttävä kaksivaihteinen.
4. sukupolvi
Neljännen sukupolven malleja myytiin Euroopassakin aluksi nelipaikkaisina henkilöautoina, joiden hinnat alkoivat noin 25 tuhannesta eurosta. Iltalehden koeajossa siinä nähtiin jopa samoja piirteitä ja ominaisuuksia kuin kymmenen kertaa kalliimmissa Mercedes-Benzin G-sarjan autoissa. Uusi Suzuki Jimny pääsi World Car Awards -kilpailun finaaliin kolmessa sarjassa. Suomessa se voitti vuonna 2019 oman sarjansa Iltalehden vuosittaisessa Vuoden auto Suomessa -äänestyksessä.
Pian auto vedettiin kuitenkin pois Euroopan markkinoilta, koska se ei täyttänyt Euroopan unionin vaatimuksia hiilidioksidipäästöjen rajoittamisesta. Jimnyn takaistuin poistettiin ja automalli tuotiin uudelleen Euroopan markkinoille Jimny LCV -nimisenä pakettiautona, joiden päästörajat ovat henkilöautoja väljemmät. Samalla versioiden määrä supistui yhteen, jossa on 100-hevosvoimainen 1,5 litran bensiinimoottori ja manuaalivaihteisto.
Pyhien apostolien kirkko
Pyhien apostolien kirkko voi viitata muun muassa seuraaviin kirkkoihin:
Sant’Eustachio
Sant’Eustachio on Rooman kahdeksas rione, jota ympäröivät lännessä Parione ja Ponte, pohjoisessa Campo Marzio, idässä Colonna ja Pigna sekä etelässä Sant’Angelo ja Regola. Sen koko on noin 17 hehtaaria, väkiluku 2 100 ja väestötiheys 12 600 asukasta neliökilometrillä (2013).
Pitkän ja kapean muotonsa ja keskeisen sijaintinsa vuoksi Sant’Eustachio ulottuu monille Rooman historiallisista alueista. Se tunnetaan Sant’Ivo alla Sapienzan barokkikirkosta ja Pyhälle Eustachiukselle pyhitetystä Sant’Eustachiosta sekä Margareeta Parmalaisen Rooman asuntona toimineesta Palazzo Madamasta, jossa Italian senaatti nykyään kokoontuu. Kaupunginosaan kuuluvat myös Piazza della Rotondan aukion pohjoisosa ja sinne pystytetty egyptiläinen obeliski 13. vuosisadalta ennen ajanlaskun alkua; aukion eteläosa ja siellä sijaitseva Pantheon ovat sen sijaan Pignan puolella.
Rajat
Sant’Eustachion rajat suhteessa naapurikaupunginosiin ovat seuraavat:
Tetrapolis
Tetrapolis (, ”Neljä kaupunkia”) oli antiikin Kreikassa nimitys neljän kaupungin tai poliksen eli kaupunkivaltion liitolle. Tunnetuimmat tetrapoliit olivat:
Lennart von Wendt
Lennart Olof von Wendt (10. toukokuuta 1947 – 2. kesäkuuta 2009 ) oli suomalainen lastenneurologian professori.
Elämä
Hän opiskeli lääketiedettä Oulun yliopistossa ja valmistui lääkäriksi 1974. Von Wendt aloitti lääkärin- ja tutkijan uransa niin ikään Oulussa ja erikoistui lastentauteihin. Hän väitteli tohtoriksi vuonna 1980 aiheenaan perinnöllinen aineenvaihduntasairaus, nonketoottinen hyperglysinemia. Von Wendt keskittyi tutkimuksessaan varhain lastenneurologiaan ja lasten kuntoutukseen ja siirtyi 1980-luvun puolessavälissä Göteborgiin, missä hän toimi ylilääkärinä ja apulaisprofessorina. Vuonna 1989 von Wendt palasi Suomeen Lastenlinnan ylilääkäriksi. Myöhemmällä urallaan hän keskittyi etenkin autismin kirjon sairauksiin ja perusti Suomeen muun muassa autismiin erikoistuneen lääkärikeskuksen.
Ensisilmäyksellä (6. tuotantokausi)
Carter Baysin ja Craig Thomasin luoman yhdysvaltalaisen Ensisilmäyksellä -tilannekomediasarjan kuudes tuotantokausi käynnistyi Yhdysvalloissa CBS-televisiokanavalla 20. syyskuuta 2010. Tuotantokausi sisältää 24 jaksoa, ja sen päätösjakso esitettiin CBS:llä 16. toukokuuta 2011. Kaudella vierailee Rachel Bilson ja Katy Perry.
Rooleissa
Pääartikkeli: Luettelo televisiosarjan Ensisilmäyksellä hahmoista
Jaksot
Pääartikkeli: Luettelo televisiosarjan Ensisilmäyksellä jaksoista
Tähdet, tähdet (kokoelmalevy)
Tähdet, tähdet on saman nimisen televisiosarjan ensimmäisen tuotantokauden kokoelmalevy, joka julkaistiin 9. toukokuuta 2014. Kokoelma nousi ensimmäisellä listaviikollaan Suomen virallisen albumilistan kuudenneksi.
Fredrik Jonathan Ekholm
Fredrik Jonathan Ekholm (12. maaliskuuta 1770 Tukholma – 8. lokakuuta 1810 Nilsiä) oli ruotsalaissyntyinen ruukinpatruuna, joka omisti Juankosken rautaruukin 1800-luvun alussa. Hän joutui syksyllä 1810 maariitojen takia ruukin alustalaisina olleiden Nilsiän ja Vuotjärven talonpoikien murhaamaksi.
Elämäkerta
Ekholm aloitti ruukilla laajat kunnostustyöt ja uusi muun muassa masuunin piipun ja puhalluslaitteet sekä rakennutti itselleen uuden asuinrakennuksen. Hän aloitti myös takkiraudan tuotannon suuremmassa mittakaavassa. Uudistukset johtivat kuitenkin siihen, että Ekholm velkaantui pahoin. Myöskään Ruotsista palkatut ammattimiehet eivät viihtyneet kauan syrjäisellä ruukilla.
Ekholm joutui riitoihin ruukin alustalaisina olleiden lähiseudun talonpoikien kanssa luvattoman kaskeamisen ja ruukille tehtävien päivätöiden takia sekä sen vuoksi, että alustalaiset eivät toimittaneet ruukille sopimusten edellyttämiä määriä masuunissa käytettyä puuhiiltä. Talonpojat katsoivat taas tarvitsevansa metsänsä kaskiviljelyä varten ja pelkäsivät metsien häviävän hiilenpolton takia. Nämä riidat olivat alkaneet jo heti ruukin perustamisen jälkeen 1746 ja jatkuneet sukupolvien ajan ruukin omistajien ja alustalaisten kesken käräjäjuttuina. Vakavat riidat, joissa oli kysymys kokonaisten tilojen omistusoikeudesta ja siihen liittyvästä metsien kaskeamisesta, Ekholm oli perinyt aiemmilta ruukinomistajilta.
Ekholmin aikana tilanne kärjistyi, kun hän pyrki saamaan talonpoikien tilojen omistusoikeuden itselleen lupautumalla maksamaan tilojen kruununverot. Sopimuksen mukaan talonpojat saattoivat sitten maksaa veronsa Ekholmille hiilitoimituksilla. Koko kymmenvuotisen patruuna-aikansa Ekholm oli ollut ahkera käräjienkävijä. Ekholm haastoi jälleen vuoden 1810 syyskäräjille nilsiäläisiä talonpoikia. Talonpojat kokoontuivat Suurenahon taloon ja päättivät palkata salamurhaajat ampumaan Ekholmin hengiltä. Murhaajiksi palkattiin tunnettu metsästäjä ja Taaton talon isäntä Olli Tuovinen eli Taaton Uolu ja irtolaismies Sakari Antinpoika Pasanen Nilsiän Lastukoskelta. Pasanen ja Tuovinen menivät yöllä 8. lokakuuta ruukille väijymään Ekholmia, ja Tuovinen ampui Ekholmin tämän asuintalon ikkunan läpi kolmella laukauksella. Ekholmin kerrotaan huudahtaneen "Ai Herra Jeesus! Woi tuhma talonpoika, millä lailla kostit!". Ampujat pakenivat paikalta ja ehtivät soutaa veneellään järvenselälle ennen kuin perässä tulleet takaa-ajajat pääsivät järven rannalle. Suurenahon talossa kerrotaan järjestetyn seuraavana päivänä peijaiset onnistuneen murhan takia.
Ekholmin perilliset myivät 1816 osuutensa ruukista kapteeni Gregori Tigerstedtille ja Ekhomille rahaa lainanneelle Anders Westerlundille (1772–1857). Westerlund myi omistuksensa 1819 Adolf Wilhelm Tigerstedtille (1790–1853).
Kirjailija Matti Pajula on kirjoittanut Ekholmin murhasta näytelmän Patruuna, jonka ensiesitys oli 2004.
K. A. Pohjakallio
Karl Aksel Pohjakallio (sukunimi aik. Petrelius, 11. maaliskuuta 1904 Viipuri – 1986) oli suomalainen luonnontieteiden lehtori ja kirjailija.
Pohjakallion vanhemmat olivat Viipurin suomalaisen tyttökoulun historian, maantieteen ja suomen kollega ja nuorempi lehtori Karl Axel Petrelius (1863–1926) ja hänen toinen puolisonsa saksan- ja ranskankielen opettajana Viipurin suomalaisessa tyttökoulussa toiminut Linda Falck (s. 1866).
Pohjakallio kirjoitti lastenkirjoja, nuorten seikkailukirjoja ja aikuisille tarkoitettuja romaaneja sekä uskonnollisia kirjoja. Pääosan hänen teoksistaan julkaisivat helluntailiikkeen kustantamot mutta myös muutkin kustantajat julkaisivat niitä.
Pyhien apostolien kirkko (Thessaloniki)
Pyhien apostolien kirkko on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Kirkko on rakennettu vuonna 1310. Se oli alun perin Neitsyt Marialle omistetun luostarin pääkirkko (katholikon). Rakennus muutettiin osmanivallan aikana moskeijaksi ja sen seinämaalaukset peitettiin. Maalausten kunnostus suoritettiin vuosina 1926–2002. Malliltaan kirkko on risti neliössä.
Modest Mouse
Modest Mouse on vuonna 1993 Washingtonissa perustettu yhdysvaltalainen indie rock -yhtye. Tällä hetkellä sen kotipaikka on Portlandissa, Oregonissa. Yhtyeen keskeisiä jäseniä ovat Isaac Brock, Eric Judy ja Jeremiah Green. Muuten kokoonpano on vaihdellut vuosien saatossa. Toukokuussa 2006 entinen The Smiths -kitaristi Johnny Marr liittyi yhtyeeseen We Were Dead Before the Ship Even Sank -levyn ajaksi ja siirtyi sitten soittamaan The Cribsiin.
Yhtye on levyttänyt Epic Recordsilla, Up Recordsilla, K Recordsilla ja Matadorilla.
Yhtyeen nimi perustuu Virginia Woolfin kertomukseen The Mark on the Wall.
Yhtyeen rumpali Jeremiah Green kuoli syöpään 31. joulukuuta 2022.
Maud Powell
thumb|right|Maud Powell
Maud Powell (22. elokuuta 1868 Peru, Illinois – 8. tammikuuta 1920 Uniontown, Pennsylvania) oli yhdysvaltalainen viulisti.
Powell aloitti viulunsoiton harjoittelun lapsena musiikkia harrastaneen äitinsä kannustamana. Hän teki 9-vuotiaana kuuden viikon kiertueen Chicago Ladies’ Quartetin kanssa Illinoisissa, Wisconsinissa ja Michiganissa. Vuonna 1880 hänet lähetettiin Eurooppaan musiikkiopintoja suorittamaan. Häntä opettivat Henry Schradieck Leipzigissa, Charles Dancla Pariisin konservatoriossa ja Joseph Joachim Berliinissä. Vuonna 1885 Powell teki ensiesiintymiset Berliinin filharmonikkojen ja New Yorkin filharmonisen seuran kanssa. Seuraavien seitsemän vuoden ajan hän kiersi vuosittain jälkimmäisen orkesterin kanssa. Tammikuussa 1889 hänestä tuli yksi ensimmäisinä Yhdysvalloissa Pjotr Tšaikovskin viulukonserton esittäneistä. Powell esitti yhdysvaltalaisyleisöille myös Max Bruchin, Jean Sibeliuksen, Antonín Dvořákin, Édouard Lalon ja Camille Saint-Saënsin teoksia. Vuonna 1894 hän perusti Maud Powell -jousikvartetin, jonka kanssa kiersi neljän vuoden ajan.
Powell saavutti suosiota myös kiertueillaan Euroopassa ja teki kiertueen Etelä-Afrikassa. Vuoden 1910 jälkeen hän keskittyi toimimaan lähinnä Yhdysvalloissa. Hän kuoli kesken kiertueen vuonna 1920. Powell oli ensimmäinen viulisti, jonka soittoa Victor Talking Machine Company äänitti.
Aleksei Beljakov
thumb|upright|Aleksei Beljakov. Aleksei Stepanovitš Beljakov (1917–1971 ) oli neuvostoliittolainen diplomaatti, joka toimi suurlähettiläänä Helsingissä vuosina 1970–1971.
Beljakov opiskeli Tomskin yliopistossa. Beljakov oli pitkänlinjan ”puoluekoulun” kasvatti. Hän oli toiminut Suomessa liittoutuneiden valvontakomission puheenjohtajana olleen Andrei Zdanovin avustajana ja kohosi 1950-luvulla NKP:n keskuskomitean ytimeen Otto Ville Kuusisen avustajakaartiin. Beljakov erikoistui ulkopolitiikkaan ja Suomen asioihin. Hän toimi 1960-luvulla NKP:n kansainvälisellä osastolla ja oli tiukan ideologian kommunisti eikä ns. puoluemiehenä varsinainen diplomaatti. Beljakovia pidettiin käytökseltään karkeana ja hän meni yleensä suoraan asioihin.
Beljakov nimitettiin suurlähettilääksi 24.6.1970 Suomeen. Ennen suurlähettilääksi nimittämistään Beljakov toimi NKP:n keskuskomitean kansainvälisen osaston apulaispäällikkönä, erityisvastuualueenaan SKP. Hänen työkenttänään olivat olleet lähinnä pohjoismaiden kommunistiset puolueet, ja tässä ominaisuudessa hän oli tiiviissä kosketuksessa Suomen kommunistisen puolueen kanssa ja keskeisessä osassa SKP:n sisäisten erimielisyyksien selvittelyssä.
Aron Pollitz
A(a)ron Pollitz (11. helmikuuta 1896 Basel – 13. marraskuuta 1977) oli sveitsiläinen jalkapalloilija, pelipaikaltaan puolustaja. Hän pelasi BSC Old Boys -seurassa vuosina 1920–1925 ja kuului myös Sveitsin jalkapallomaajoukkueeseen. Pollitz osallistui vuoden 1924 kesäolympialaisiin Pariisissa ja sai joukkueineen hopeaa.
Aleksei Beljakov
Urho Kekkonen kutsui Viktor Vladimirovin luokseen ja moitti tälle Beljakovia. Vladimirov kertoo lähettäneensä tämän jälkeen Moskovaan sähkeen, jossa hän kritisoi Beljakovin toimintaa. Sähkeeseen reagoitiin nopeasti lähettämällä ulkoministerin sijainen Vasili Kuznetsov joulukuussa 1970 salaiselle vierailulle Suomeen, jolloin hän vakuutti Kekkoselle, ettei Neuvostoliiton politiikka Suomen suhteen ole muuttunut ja että Suomi saa vapaasti hoitaa sisäiset asiansa. Vierailun jälkeen Beljakov muutti linjaansa ja pyrki luomaan kontakteja SKP:n ulkopuolelle mm. kokoomukseen, vuorineuvoksiin ja pankkimiehiin.
Marraskuussa 1972 Kokoomuksen oikean laidan kansanedustaja Eero Lattula piti Suomussalmella puheen, jossa hän sanoi Aleksei Beljakovin lähetetyn Suomeen johtamaan vallankaappausta ja väitti, että hänellä oli hallussaan kirjalliset ohjeet kaappauksen valmistelusta. Lattulan mukaan kaappauksen aluksi piti ärsyttää viranomaiset käyttämään tuliaseita, minkä jälkeen kommunistit vaatisivat uudeksi sisäministeriksi Taisto Sinisaloa. Ulkoministeri Ahti Karjalainen kutsui Lattulan puheen johdosta Kokoomuksen puheenjohtajan Harri Holkerin puheilleen ja esitti tälle asiasta ankarat nuhteet. Holkeri vastasi Karjalaiselle vaativansa Lattulalta asiasta selvityksen. Joulukuun alussa 1972 Kokoomuksen puoluehallitus ojensi Lattulaa tämän puheesta ja kehotti Kokoomuksen Oulun kansallisseuraa ryhtymään kurinpitotoimiin Lattulaa kohtaan "maan etujen ja puolueen periaatteiden vastaisesta toiminnasta".
Kirjailija Ilpo Tuomarila on kirjoittanut Turun yliopiston poliittisen historian professorin Kimmo Rentolan Vallankumouksen aave -teoksen pohjalta näytelmän Beljakovin talvi. Se sai ensi-iltansa 1.11.2007 Helsingin kaupunginteatterissa.
Springer Undergraduate Mathematics Series
Springer Undergraduate Mathematics Series on Springer-kustantamon kirjasarja, joka on tarkoitettu matematiikan opiskeluun korkeakouluissa. Kirjat on kirjoitettu perustutkinto-opiskelijoita. Sarjassa on panostettu moderniin lähestymistapaan ja runsaisaisiin seikkaperäisiin esimerkkeihin. Yhden kirjan laajuus on yhden-kahden lukukauden kurssi, mutta ne soveltuvat myös itseopiskeluun.
Theba (Kreikka)
Theba eli Teeba, joskus Ogygion , oli mykeneläisaikainen kaupunki ja antiikin aikainen kaupunkivaltio (polis) Boiotiassa Kreikassa. Kaupunki oli yksi pronssikautisen Kreikan merkittävimpiä keskuksia. Antiikin aikana se oli merkittävä kaupunkivaltio, joka oli valtansa huipulla erityisesti 300-luvulla eaa. Theba sijaitsi nykyisen Thívan kaupungin paikalla, joka on perinyt sen nimen.
Springer Undergraduate Mathematics Series
Sarjassa on ilmestynyt 67 julkaisua.
Theba (Kreikka)
Mytologia
Thebaan liittyy rikas mytologia, joka on laajimpia kreikkalaisiin kaupunkeihin liittyviä tarustoja. Kreikkalaisessa mytologiassa Theban perusti Kadmos saatuaan tähän kehotuksen Delfoin oraakkelilta. Kadmos oli Agenorin poika ja saapunut Foinikiasta etsimään Europea. Surmattuaan paikalla lohikäärmeen hän kylvi Athenen neuvosta tämän hampaat maahan. Tästä syntyivät sotilaat, joista tuli kaupungin ensimmäiset asukkaat. Myytti saattaa liittyä alueen itäiseen alkuperään. Herodotoksen mukaan Kadmos toi foinikialaiset kirjaimet Kreikkaan, mistä kehittyi kreikkalainen aakkosto. Kaupunkia hallitsivat Theban kuninkaat aina Troijan sotaan saakka.
Myyteissä Theba oli Dionysoksen syntymäpaikka, sillä tämän äiti oli Kadmoksen tytär Semele. Thebassa syntyi myös sankari Herakles. Kaupunkiin sijoittuvat myös muun muassa tarut Niobesta ja Pentheuksesta. Thebaan johtanutta tietä kulkeneita matkalaisia vainosi sfinksi, jonka kaupunkiin saapunut Oidipus kukisti vastaamalla oikein tämän arvoitukseen. Oidipuksen ja tämän suvun tarina on keskeisimpiä Thebaan liittyviä myyttejä. Oidipus surmasi tietämättään isänsä, Theban kuninkaan, ja päätyi itse kuninkaaksi naituaan äitinsä. Myöhemmin hänen poikansa Polyneikes ja Eteokles päätyivät sotaan keskenään, Eteokleen toimiessa Theban kuninkaana ja Polyneikeen kerätessä suuren argoslaisen sotajoukon piirittämään kaupunkia. Kertomus tunnetaan nimellä seitsemän Thebaa vastaan. Myöhemmin piirittäjien jälkeläiset, epigonit, valtasivat kaupungin. Kertomukset kuvaavat mahdollisesti alueen vaiheita mykeneläisen ajan lopulla.
Springer Undergraduate Mathematics Series
Sarjan editoijat ovat Chaplain, M.A.J., Erdmann, K., MacIntyre, A., Süli, E., Tehranchi, M.R. ja Toland, J.F.
Norman Taurog
Norman Taurog (23. helmikuuta 1899 Chicago, Illinois, Yhdysvallat – 7. huhtikuuta 1981) oli yhdysvaltalainen elokuvaohjaaja. Taurogista tuli 32-vuotiaana nuorin parhaimman ohjauksen Oscar-palkinnon saaja elokuvalla Papan poika seikkailemassa (Skippy, 1931).
Theba (Kreikka)
Historia
pienoiskuva|vasen|upright=0.7|[[Seitsemän Thebaa vastaan. Kuvitusta punakuviotekniikalla koristellussa amforassa, noin 340 eaa.]]
Springer Undergraduate Mathematics Series
Sarjassa julkaistut kirjat
Sarjassa on julkaistu alla luetellut kirjat (luettelossa ei ole saman kirjan eri painoksia). Kirjat ovat ilmestymisjärjestyksessä uusimmasta alkaen.
Norman Taurog
1920–1950
Taurog aloitti ohjaajana aluksi mykkäelokuvien parissa. Hänen ensimmäinen ohjaustyönsä, The Sportsman, valmistui vuonna 1920.
Theba (Kreikka)
Mykeneläinen aika
Theba oli merkittävä kaupunki jo mykeneläisellä ajalla, kuten rikkaasta mytologiastakin voidaan päätellä. Paikka on ollut asuttu viimeistään noin 3000 eaa. Theban akropolis eli linnavuori Kadmeia on saanut nimensä Kadmoksesta, samoin kuin kaupungissa sijainnut Kadmeionin kuninkaanpalatsi. Varhaisimmat rakennuslöydöt alueelta ovat 2000-luvulta eaa. Tuolta ajalta on tehty myös merkittäviä esinelöytöjä, joiden perusteella kaupungilla on ollut kauppayhteydet muun muassa kykladisen kulttuurin sekä Kreetan minolaisen kulttuurin kanssa.
Jääpallon Ruotsin 1.divisioonan kausi 1938
Jääpallon Ruotsin Division I:n kausi 1938 pelattiin kahdessa kuuden joukkueen lohkossa, joiden voittajat pelasivat loppuottelun vuoden 1938 Ruotsin jääpallomestaruudesta. Division II:eenei pudonnut yhtään joukkuetta. Kutta 1939 jatkettiin siis samoilla joukkueilla.
Norman Taurog
1920–1950
1930-luvulla Taurog nousi kertaheitolla ohjaajien eliittiin Papan poika seikkailemassa -teoksellaan vuonna 1931. Koko perheen elokuvan päärooleja esittivät Jackie Cooper (jonka setä Taurog oli) ja Robert Coogan; elokuva saikin neljä Oscar-ehdokkuutta (paras miespääosa, paras ohjaus, paras käsikirjoitus ja paras elokuva), joista se voitti parhaan ohjauksen palkinnon.
Jääpallon Ruotsin 1.divisioonan kausi 1938
Loppuottelu pelattiin kerrasta poikki -periaatteella 13. helmikuuta Tukholman olympiastadionilla.
Loppuottelu
13. helmikuuta 1938 Tukholma.
Norman Taurog
1960-luku ja Elvis
Taurog teki yhden uransa tärkeimmän päätöksensä, kun lähti ohjaamaan Elvis Presleyn varaan rakennettua Café Europa -elokuvaa vuonna 1960. Elvis oli tuolloin juuri palaamassa armeijasta (kuvaukset aloitettiin vielä Elviksen ollessa armeijassa), ja hänen managerinsa Tom Parker oli pitänyt Elviksen nimeä kuumana näiden 17 armeijassa vietetyn kuukauden aikana, joten elokuvan menestys oli taattua, sillä olivathan jo Elviksen aikaisemmatkin elokuvat keränneet ihmisiä teattereihin enemmän kuin monet muut elokuvat.
Theba (Kreikka)
Antiikin aika
Antiikin aikana Theba oli Boiotian huomattavin kaupunki ja siitä kehittyi yksi Kreikan merkittävimmistä kaupunkivaltioista. Theban hallinto oli alun perin oligarkkinen. Kaupunki asettui Boiotian kaupunkien liiton johtoon geometrisen kauden lopulla ja yritti saada muut alueen kaupungit valtansa alle. Siksi se oli usein sodissa Orkhomenoksen, Plataiain ja Thespiain kanssa. Taistelu Plataiain herruudesta johti 500-luvulla eaa. sotaan myös Ateenan kanssa. Plataiai sai apua Ateenalta, koska kaupunki sijaitsi strategisesti tärkeällä paikalla ja sen kautta pääsi helposti hyökkäämään Ateenan hallitsemaan Attikaan.
Norman Taurog
1960-luku ja Elvis
Taurog ohjasi siis G.I. Blues -elokuvan, jota levitettiin Euroopassa tekijänoikeussyistä Café Europa -nimellä. Tämän jälkeen mestariohjaaja teki vielä kahdeksan Elvis-elokuvaa, joista tärkeimpänä mainittakoon teatterilevityksessä eniten Elviksen 31 elokuvasta tuottanut Sininen Havaiji (Blue Hawaii) vuodelta 1961.
Theba (Kreikka)
Antiikin aika
Persialaissotien aikaan vuonna 480 eaa. kaupunki liittoutui Persian kanssa sen jälkeen, kun Sparta oli hävinnyt Thermopylain taistelun. Thebalaiset taistelivat persialaisten puolella Plataiain taistelussa vuonna 479 eaa. Sodan jälkeen Sparta ja Ateena riistivät Thebalta sen oikeuden johtaa Boiotian kaupunkeja. Ateena kukisti kaupungin Oinofytan taistelussa vuonna 457 eaa. 400-luvulla eaa. kaupungissa vaikutti muun muassa tunnettu runoilija Pindaros.
Norman Taurog
Uran loppuminen
Taurogin viimeiseksi ohjaustyöksi jäi Elviksen Tytöstä tyttöön vuodelta 1968. Kaikkiaan hänen ohjaamia elokuvia on 151.
Taurog toimi myös käsikirjoittajana 14 elokuvassa vuosivälillä 1920–1928.
Theba (Kreikka)
Antiikin aika
pienoiskuva|Thebalainen [[stateeri noin vuodelta 450–440 eaa. Kuvituksessa boiotialainen kilpi sekä amfora ja kirjaimet .]] Myöhemmin Spartan vallan kasvaessa Theba liittoutui vuonna 395 eaa. lyhyeksi aikaa sitä vastaan yhdessä Ateenan, Argoksen ja Korintin kanssa. Liiton ja Spartan välinen Korintin sota päättyi ilman selvää voittajaa. Sparta kuitenkin kukisti kaupungin Koroneian taistelussa vuonna 394 eaa. Vuonna 382 eaa. spartalaiset valtasivat Theban linnoituksen, mutta thebalaiset karkottivat spartalaiset kaupungistaan kolme vuotta myöhemmin. Samalla demokraatit saivat vallan Thebassa.
Tämän jälkeen Thebasta tuli noin vuosiksi 378–362 eaa. koko Kreikan merkittävin kaupunkivaltio. Tätä aikaa kutsutaan Theban hegemoniaksi. Asemaan vaikuttivat ennen kaikkea merkittävien thebalaisten valtiomiesten ja sotilaiden Epameidondaan ja Pelopidaan sotamenestykset. Samaan aikaan toimi myös Theban pyhä joukko, joka oli erikoinen miesrakastajapareista koostuva eliittisotilasyksikkö. Se voitti muun muassa Spartan Tegyran taistelussa vuonna 375 eaa. sekä Leuktran taistelussa vuonna 371 eaa. Spartan kukistuttua Theba oli perustamassa Megalopoliin kaupunkia Peloponnesoksen uudeksi voimakeskukseksi.
Theba taantui jälleen Pelopidaan kuoltua Kynoskefalain taistelussa vuonna 364 eaa. ja Epameinondaan kuoltua Mantineian taistelussa vuonna 362 eaa. Vuonna 356 eaa. alkoi niin kutsuttu kolmas pyhä sota Theban ja läheisen Fokiin maakunnan välillä. Noin vuonna 353 eaa. thebalaiset pyysivät Makedonian kuninkaan Filippos II:n avukseen. Filippos käytti tilannetta hyväkseen laajentamalla valtakuntaansa. Vuonna 338 eaa. Theba liittoutui Ateenan kanssa Makedoniaa vastaan. Filippos kukisti Ateenan ja Theban joukot Khaironeian taistelussa ja pakotti kaikki Kreikan kaupunkivaltiot, Spartaa lukuun ottamatta, mukaan niin sanottuun Korintin liittoon. Theban pyhä joukko oli ollut siihen asti voittamaton.
Kun Filippos kuoli, Theba yritti kapinoida Aleksanteri Suurta vastaan vuonna 335 eaa. Aleksanterin joukot valtasivat Theban ja se hävitettiin miltei täydellisesti. Aleksanteri säästi vain temppelit sekä Pindaroksen talon, koska tämä oli ylistänyt Aleksanteri I:stä. Kassandros rakennutti kaupungin uudelleen vuonna 316 eaa., mutta tämän jälkeen siitä ei enää tullut koko antiikin aikana tärkeää kaupunkia.
Roomalaiset valtasivat Theban vuonna 173 eaa. Liciniuksen johdolla. Vuonna 146 eaa. Mummius tuhosi kaupungin kostoksi kapinasta. Kaupunki rakennettiin jälleen uudelleen ainakin jossakin määrin, mutta Sulla tuhosi sen jälleen. Pausanias vieraili taantuneessa kaupungissa 100-luvulla jaa. Myöhäisantiikin aikana kaupungissa oli kuitenkin muun muassa silkkiteollisuutta. Varhaiskristillisellä ajalla kaupungissa toimi piispanistuin. Bysanttilaiselle ajalle tultaessa paikalla oli kuitenkin vain suhteellisen vähän asukkaita. Myöhemmin paikalle kehittyi nykyinen Thívan kaupunki.
Redox-indikaattori
Redox-indikaattori on yhdiste, joka muuttaa väriään tietyssä elektrodipotentiaalissa (E0). Indikaattorin väri on erilainen sen hapettuneessa ja pelkistyneessä muodossa. Redox-indikaattoreita käytetään apuna hapetus-pelkistystitrauksessa. Jodometrisessä titrauksessa ja käytettäessä kaliumpermanganaattia titrausliuoksena varsinaista redox-indikaattoria ei tarvita, koska nämä reaktiot ovat itseindikoivia.
Theba (Kreikka)
Antiikin aika
Theban arkeologiset kaivaukset on suorittanut Ateenan arkeologinen seura.
Redox-indikaattori
Redox-indikaattorit voidaan luokitella kolmeen ryhmään sen mukaan miten indikaattorin väri muuttuu sen hapettuessa ja jälleen pelkistyessä. Niin sanotut palautuvat indikaattorit, kuten ferroiini säilyvät rakenteeltaan identtisinä, kun ne hapettamisen tai pelkistämisen jälkeen alkuperäiseen tilaan palautettuna säilyttävät rakenteensa täysin. Joskus indikaattorin hapettunut tai pelkistynyt muoto on epävakaa ja hajoaa titrauksen aikana. Usein hajoamisessa muodostuneen yhdisteen väri on sama kuin indikaattorin väri sen alkuperäisessä muodossa. Indikaattori on palautumaton, jos se kerran hapetuttuaan tai pelkistyttyään ei voi enää palata alkuperäiseen muotoonsa.
Theba (Kreikka)
Rakennukset ja löydökset
Koska Theba tuhottiin sen historian aikana usein, kaupungin alueella on suhteellisen vähän muinaisjäännöksiä. Nykyisen kaupungin keskusta on rakennettu yläkaupunki Kadmeian päälle. Keskustan koillispuolella sijaitseva Agíoi Theódoroin kaupunginosa ja luoteispuolella sijaitseva Pyrín kaupunginosa sijaitsevat alakaupungin paikalla. Tämän vuoksi alueella on voitu suorittaa suhteellisen vähän kaivauksia. Kaupungista tehdyt arkeologiset löydökset ovat Thívan arkeologisessa museossa.
Redox-indikaattori
Lähes kaikki indikaattorit luovuttavat protoneja titrauksen aikana. Tämän vuoksi titrauksen loppupiste on riippuvainen pH:sta Redox-indikaattorit luokitellaankin pH-riippuvaisiin ja siitä riippumattomiin.
Theba (Kreikka)
Yläkaupunki
pienoiskuva|Theban paikka vuonna 1842 Carl Rottmannin maalauksessa.
Redox-indikaattori
Lähteet
Indicatore (chimica)
Theba (Kreikka)
Yläkaupunki
Theban akropolis eli linnavuori Kadmeia sijaitsi kukkulalla, joka on Tanagrasta Helikonvuorelle kulkevan kukkulajonon osa, ja sijaitsee laajan tasangon laidalla. Kukkula on noin 700 metriä pitkä ja 400 metriä leveä.